ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 127.93 कोटी मात्रांचा टप्पा केला पार
गेल्या 24 तासात 24 लाख मात्रांचे लसीकरण
रुग्ण बरे होण्याचा दर सध्या 98.35%
गेल्या 24 तासात 8,306 नव्या कोरोना रुग्णांची नोंद
भारतातील उपचाराधीन रुग्णांची गेल्या 552 दिवसातील सर्वात कमी संख्या 
साप्ताहिक पॉझिटिव्हिटी दर  गेले 22 दिवस 1% पेक्षा कमी
गेल्या 24 तासात 24,55,911 मात्रांचे कोविड-19 प्रतिबंधक लसीकरण झाल्याने भारताने 127.93  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,1,32,86,429 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,84,617
|
|
2nd Dose
|
|
95,48,009
|
|
FLWs
|
|
1st Dose
|
|
1,83,81,233
|
|
2nd Dose
|
|
1,65,92,175
|
|
Age Group 18-44 years
|
|
1st Dose
|
|
46,75,22,029
|
|
2nd Dose
|
|
24,44,87,121
|
|
Age Group 45-59 years
|
|
1st Dose
|
|
18,69,15,771
|
|
2nd Dose
|
|
12,62,94,812
|
|
Over 60 years
|
|
1st Dose
|
|
11,69,97,622
|
|
2nd Dose
|
|
8,21,86,280
|
|
Total
|
|
1,27,93,09,669
गेल्या 24 तासांत 8,834 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,40,69,608 झाली आहे.
परिणामी, भारतात रुग्ण बरे होण्याचा दर 98.35% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 162 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 8,306 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 98,416 आहे, देशातील आतापर्यंतच्या एकूण बाधित रुग्णसंख्येच्या ती 0.28% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 8,86,263 चाचण्या करण्यात आल्या. भारताने आतापर्यंत एकूण 64.82  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.78% असून गेल्या 22 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.94% असून गेले 63 दिवस हा दर 2% पेक्षा कमी आहे आणि गेले सलग 98 दिवस हा दर 3% पेक्षा कमी आहे.
गृह मंत्रालय
सरकारचे प्रमुख म्हणून सार्वजनिक सेवेतील 20 वर्षे पूर्ण केल्याबद्दल पंतप्रधान नरेंद्र मोदी यांचे केंद्रीय गृह आणि सहकार मंत्री अमित शहा यांनी केले अभिनंदन
नवी दिल्ली, 7 ऑक्टोबर 2021
सरकारचे प्रमुख म्हणून सार्वजनिक सेवेतील 20 वर्षे पूर्ण केल्याबद्दल पंतप्रधान नरेंद्र मोदी यांचे केंद्रीय गृह आणि सहकार मंत्री अमित शहा यांनी अभिनंदन केले आहे. ट्वीट्स संदेशात अमित शहा म्हणाले की, "20 वर्षांपूर्वी आजच्याच दिवशी नरेंद्र मोदी यांनी गुजरातच्या मुख्यमंत्रीपदाची शपथ घेतली आणि विकास आणि सुशासनाचा प्रवास तिथून सुरू झाला जो आजपर्यंत सुरू आहे. या 20 वर्षांमध्ये, नरेंद्र मोदी यांनी जनतेच्या आणि देशाच्या प्रगतीसाठी अहोरात्र मेहनत केली."
केंद्रीय गृह आणि सहकार मंत्री म्हणाले की, “राज्य सरकार आणि केंद्र सरकारचे प्रमुख म्हणून सार्वजनिक सेवेची 20 वर्षे पूर्ण केल्याबद्दल पंतप्रधान नरेंद्र मोदीजी यांचे मी अभिनंदन करतो. गरीब आणि अंत्योदयांच्या कल्याणासाठी समर्पित या 20 वर्षांमध्ये, नरेंद्र मोदी यांनी त्यांच्या प्रबळ इच्छाशक्तीने आणि काळाच्या पुढे जाऊन विचार करून अशक्य गोष्टी शक्य केल्या. "
अमित शहा म्हणाले की, “हे माझे भाग्य आहे की मला प्रथम गुजरातमध्ये आणि नंतर केंद्र सरकारमध्ये नरेंद्र मोदींच्या नेतृत्वाखाली सरकार आणि संस्थेत काम करण्याची संधी मिळाली. मोदीजींच्या नेतृत्वाखाली मजबूत आणि स्वयंपूर्ण भारताचा संकल्प साकार करण्यासाठी आपण सर्वांनी आपले सर्वोत्तम योगदान देऊया ."
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
दूरसंचार आणि माहिती तंत्रज्ञान मंत्रालय
भारत नेट योजना लागू करण्यात बीबीएनएलचा महत्त्वपूर्ण सहभाग
नवी दिल्ली, 15 ऑक्टोबर 2018
नवी दिल्लीतल्या किडवाई नगर भागात भारत ब्रॉड ब्रॅण्ड नेटवर्क लिमित्त च्या नवीन कॉर्पोरेट कार्यालयाचे उद्घाटन दळणवळण राज्यमंत्री  आणि रेल्वे राज्यमंत्री मनोज सिन्हा यांच्या हस्ते आज करण्यात आले. भारत नेट प्रकल्पाच्या अंमलबजावणीमध्ये ‘बीबीएनएल’ने अतिशय महत्त्वपूर्ण भूमिका निभावली. याबद्दल मनोज सिन्हा यांनी गौरवोद्गार काढले. बीबीएनएलमुळे देशभरातल्या 2,50,000 ग्रामपंचायती डिजिटल कनेक्शनमुळे जोडल्या गेल्या आहेत. यामुळे ई-गव्हर्नन्स, ई-आरोग्य, ई-शिक्षण, ई-बँकिंग अशा अनेक सुविधा देशाच्या सर्व भागात पोहोचू शकल्या आहेत. आपल्या खात्याने विविध योजनांचे प्रकल्पांचे लक्ष्य जवळपास 50 टक्के पूर्ण केले असल्याचेही मनोज सिन्हा यांनी यावेळी सांगितले.
नगरविकास मंत्रालयाकडून 30 वर्षांच्या भाडेकराराने बीबीएनएलने जागा घेतली असून त्या जागेत हे नवे कॉर्पोरेट कार्यालय सुरू करण्यात आले आहे.
N.Sapre/S.Bedekar/P.Kor
(Visitor Counter : 100
संरक्षण मंत्रालय
मिशन सागर - II आय.एन.एस. ऐरावत द्वारे जिबूतीला अन्नाची मदत पुरवली जात आहे
नवी दिल्ली, 12 नोव्हेंबर 2020
सध्या सुरू असलेल्या 'सागर -II या 'मानवतावादी अभियानाअंतर्गत भारतीय नौदलाचे जहाज ऐरावत 10 नोव्हेंबर 2020 रोजी जिबूती बंदरात दाखल झाले. कोविड 19 महामारी आणि नैसर्गिक आपत्तींवर मात करण्यासाठी केंद्र सरकार मित्र देशांना मदत पुरवत आहे, आणि त्याच अनुषंगाने आय.एन.एस. ऐरावत जिबूतीतील लोकांसाठी अन्नधान्याची मदत घेऊन गेले आहे.
11 नोव्हेंबर 2020 रोजी जिबूती बंदरात ही सामुग्री सुपूर्द करण्यासाठी एक सोहळा आयोजित करण्यात आला, ज्यामध्ये जिबुतीच्या सामाजिक कार्य मंत्रालयाच्या महासचिव इफ्रा अली अहमद,यांनी भारताचे जिबूतीमधील राजदूत अशोक कुमार यांच्याकडून अन्नधान्याची मदत स्वीकारली. या समारंभाला कमांडिंग ऑफिसर आयएनएस ऐरावत, कमांडर प्रसन्ना कुमार उपस्थित होते.
मिशन सागर -II हे पंतप्रधानांच्या सागर  कल्पनेच्या अनुरूप आहे. आणि सागरी क्षेत्रात सर्वप्रथम प्रतिसाद देणारा देश म्हणून भारतीय नौदलासह हिंद महासागरातील एक विश्वासू भागीदार अशी भारताची प्रतिमा असल्याचा त्यांनी पुनरुच्चार केला. या अभियानात भारताने त्याच्या सागरी शेजारी देशाबरोबर संबंधांना महत्त्व दिले आहे आणि विद्यमान नाते आणखी मजबूत केले जात आहे . भारतीय नौदल हे . संरक्षण आणि परराष्ट्र व्यवहार मंत्रालय आणि केंद्र सरकारच्या इतर संस्थांशी जवळून समन्वय साधून ही मोहिम चालवत आहे.G.Chippalkatti/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
युवा व्यवहार आणि क्रीडा मंत्रालय
मीराबाई चानू आणि बिंदियाराणी देवी यांच्या अमेरिकेत सेंट लुईस येथे प्रशिक्षण घेण्याच्या प्रस्तावाला मान्यता
नवी दिल्ली, 13 जून 2023
ऑलिम्पिक पदक विजेती भारोत्तोलक मीराबाई चानू आणि राष्ट्रकुल स्पर्धा पदकविजेती भारोत्तोलक बिंदियाराणी देवी यांच्या अमेरिकेत सेंट लुईस येथे प्रशिक्षण घेण्याच्या प्रस्तावाला केंद्र सरकारने मान्यता दिली आहे. युवा व्यवहार आणि क्रीडा मंत्रालयाच्या मिशन ऑलिंपिक सेलने नुकत्याच झालेल्या बैठकीत हा निर्णय घेतला. टॉप्स अर्थात टार्गेट ऑलिम्पिक पोडियम स्कीम अंतर्गत या दोघींना आता या परदेशी प्रशिक्षण शिबिराला उपस्थित राहता येणार आहे.
सेंट लुईस स्क्वॉट विद्यापीठामध्ये डॉ. एरॉन हॉर्शिग यांच्या नेतृत्वाखाली या दोघी प्रशिक्षण घेतील. आगामी आशियाई खेळांच्या पार्श्वभूमीवर या दोघींच्या कौशल्य विकासावर शिबिरात मेहनत घेतली जाईल. 65 दिवसांच्या या प्रशिक्षण शिबिरात त्यांच्यासोबत भारतीय मुख्य प्रशिक्षक विजय शर्मा आणि त्यांचे फिजिओथेरपिस्ट तेसनीम झय्याद असतील.
त्यांच्या विमान प्रवासाचा खर्च, राहण्याचा आणि निवासाचा खर्च, वैद्यकीय विमा, स्थानिक वाहतूक खर्च, व्यायामशाळेचा खर्च आणि वैद्यकीय खर्च सरकार करेल.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
रस्ते वाहतूक आणि महामार्ग मंत्रालय
हरित दृष्टीकोन ठेवून पायाभूत सुविधांचा विकास करण्याची गरज आहे: केंद्रीय मंत्री गडकरी
नवी दिल्ली, 24 मार्च 2021
आपल्या देशाला विकास हवा आहे, मात्र तो करताना सजीव सृष्टीची परिसंस्था आणि पर्यावरण यांन सुस्थितीत ठेवणे आवश्यक आहे असे ठाम प्रतिपादन केंद्रीय रस्ते वाहतूक आणि महामार्ग तसेच सूक्ष्म, लघु आणि मध्यम उद्योग मंत्री नितीन गडकरी यांनी केले आहे. “हरित सुविधा केंद्रित” दृष्टिकोनावर आधारित आभासी राष्ट्रीय मार्ग आणि महामार्ग परिषदेला संबोधित करताना त्यांनी आज हरित महामार्गाच्या महत्त्वाच्या वैशिष्ट्यांबद्दल चर्चा केली. ते म्हणाले की हे महामार्ग हरितगृह वायू उत्सर्जन कमी करणे, कार्बनची पदचिन्हे आणि पारंपरिक उर्जा स्त्रोतांचा वापर या उद्दिष्टांच्या पूर्तीसाठी उपयुक्त असतात.
रस्ते वाहतूक आणि महामार्ग मंत्रालयाने हाती घेतलेल्या उल्लेखनीय पर्यावरणस्नेही उपक्रमांबाबत माहिती देताना गडकरी यांनी सांगितले की, राष्ट्राय महामार्गांच्या बाजूने पर्जन्य जल संधारणासारख्या उपायांनी पाण्याचे संचयन सुनिश्चित करणे तसेच कृत्रिम भूजल पुनर्भरण यंत्रणा विकसित करणे यासारखे उपक्रम राबविले जात आहेत. तसेच सर्व टोल वसुली केंद्रांमध्ये सौर उर्जेचा वापर अनिवार्य केला आहे असे ते म्हणाले.रस्ते आणि पुलांच्या उभारणीच्या कामात वापरल्या जाणाऱ्या सुधारित खनिजात 10% प्लास्टिक किंवा रबर वापरण्याचा निर्णय मंत्रालयाने घेतला आहे आणि हा पर्यावरणाच्या दृष्टीने अत्यंत महत्त्वाचा निर्णय आहे असे ते म्हणाले. रस्ते निर्मितीच्या कामात काथ्या आणि ताग यांच्या चटया वापरण्याच्या दृष्टीने मंत्रालय नियोजन करीत आहे अशी माहिती गडकरी यांनी दिली.
राष्ट्रीय महामार्ग प्राधिकरणाच्या अखत्यारीत हरित महामार्ग अभियानाची स्थापना करण्यात आली आहे आणि त्याच्या अंतर्गत महामार्गांलगत वृक्षारोपण करण्यात येत आहे. सध्या अस्तित्वात असलेल्या झाडांना वाचविण्यासाठी प्रत्यारोपण तंत्रज्ञानाचा स्वीकार करण्याची गरज गडकरी यांनी यावेळी व्यक्त केली. रस्ते निर्मिती करताना एकही झाड कापण्याची गरज पडू नये म्हणून प्रत्यारोपण करण्याच्या कामांसाठी 1000 कंत्राटदारांची नेमणूक करण्याचा विचार मंत्रालय करीत आहे असे ते म्हणाले. जिथे शक्य असेल तिथे अभयारण्य तसेच राष्ट्रीय उद्याने यांचे परिसर टाळावेत आणि नियोजित मार्ग बदलून, वळसा घेऊन उर्वरित काम पूर्ण करावे अशा सूचना मंत्रालयाने रस्ते निर्मितीशी संबंधित सर्व संस्थांना दिल्या आहेत अशी माहिती गडकरी यांनी दिली.
रस्ते आणि पुलांच्या बांधणीच्या कामात सिमेंट आणि पोलाद यांचा वापर कमी करण्यासाठी मंत्रालय उपाय शोधत असून या कामात सिमेंट आणि पोलादाचा वापर टाळण्यासाठी नवीन तंत्रज्ञानाचा स्वीकार करण्यात येत आहे, असे ते म्हणाले.
वाया जाणाऱ्या घटकांपासून संपत्ती आणि ऊर्जा यांची निर्मिती करणे हा पर्यावरणविषयक समस्या सोडविण्यासाठी योजलेल्या अनेक उपायांपैकी एक महत्त्वाचा शाश्वत उपाय आहे असे ते म्हणाले. सार्वजनिक वाहतूक व्यवस्थेसाठी विजेचा वापर करण्यासाठी सरकार प्राधान्याने प्रयत्नशील आहे असे त्यांनी सांगितले. प्रतिदिन 34 किलोमीटर या वेगाने, एप्रिल 2020 पासून आतापर्यंत 12,205 किलोमीटर लांबीच्या राष्ट्रीय महामार्गाची निर्मिती करून रस्ते बांधणीतील महत्त्वाचा टप्पा पार केल्याची माहिती केंद्रीय मंत्री गडकरी यांनी दिली.
गडकरी यांचे संपूर्ण भाषण पाहण्यासाठी येथे क्लिक करा: https://www.youtube.com/watch?v=URtXYlt-CvQM.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 182 कोटी 55 लाखांहून अधिक मात्रा देण्यात आल्या
12 ते 14 वर्ष वयोगटातील किशोरांना कोविड-19 प्रतिबंधक लसीच्या 90 लाखांहून अधिक मात्रा देण्यात आल्या
भारतातील कोविड सक्रीय रुग्णसंख्येत घसरण होऊन आज देशात केवळ 21,530 रुग्ण कोविड सक्रीय; ही रुग्णसंख्या भारतातील एकूण कोविड बाधितांच्या केवळ 0.05%
गेल्या 24 तासांत देशात 1,685 नव्या कोरोना बाधित रुग्णांची नोंद
देशातील रोगमुक्ती दर सध्या 98.75%
साप्ताहिक पॉझिटीव्हिटी दर सध्या 0.33% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 182 कोटी 55 लाखांचा  टप्पा ओलांडला आहे. देशभरात 2,16,22,613 सत्रांच्या माध्यमातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरु झाली. आतापर्यंत 90 लाखांहून अधिक किशोरवयीन बालकांना लसीची पहिली मात्रा देण्यात आली आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांच्या गटनिहाय विभागणीत खालील मात्रांचा समावेश आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10403330
|
|
2nd Dose
|
|
9994485
|
|
Precaution Dose
|
|
4398383
|
|
FLWs
|
|
1st Dose
|
|
18412557
|
|
2nd Dose
|
|
17496759
|
|
Precaution Dose
|
|
6745780
|
|
Age Group 12-14 years
|
|
1st Dose
|
|
9006782
|
|
Age Group 15-18 years
|
|
1st Dose
|
|
56607372
|
|
2nd Dose
|
|
36629914
|
|
Age Group 18-44 years
|
|
1st Dose
|
|
554099674
|
|
2nd Dose
|
|
462064493
|
|
Age Group 45-59 years
|
|
1st Dose
|
|
202659572
|
|
2nd Dose
|
|
184401346
|
|
Over 60 years
|
|
1st Dose
|
|
126675891
|
|
2nd Dose
|
|
114860363
|
|
Precaution Dose
|
|
11118425
|
|
Precaution Dose
|
|
2,22,62,588
|
|
Total
|
|
1,82,55,75,126
देशभरात कोविड बाधितांच्या संख्येत घसरण होण्याचा कल कायम ठेवत भारतातील कोविड सक्रीय रुग्णसंख्या आता कमी होऊन 21,530 झाली आहे, देशातील आतापर्यंतच्या एकूण कोविड बाधितांच्या तुलनेत ही सख्या केवळ 0.05% आहे.
परिणामी, भारतातील रोगमुक्ती दर आता 98.75% आहे. गेल्या 24 तासांत 2,499 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,78,087 झाली आहे.
गेल्या 24 तासांत, देशात 1,685 नव्या कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 6,91,425 चाचण्या करण्यात आल्या. देशात आतापर्यंत एकंदर 78 कोटी 56 लाखांहून अधिक  चाचण्या करण्यात आल्या आहेत.
देशातील साप्ताहिक आणि दैनंदिन पॉझिटीव्हिटी दर देखील सातत्याने कमी होत आहेत. देशात साप्ताहिक पॉझिटीव्हिटी दर सध्या 0.33% आहे आणि दैनंदिन पॉझिटीव्हिटी दर देखील 0.24%.इतका नोंदला गेला आहे.
अर्थ मंत्रालय
विमुद्रीकरण आणि भारतीय अर्थव्यवस्थेवर त्याचा परिणाम
नवी दिल्ली, 21 मार्च 2023
ठराविक बँक नोट्सना चलन म्हणून असलेला वैधानिक दर्जा काढल्यानंतर म्हणजे या नोटांचे विमुद्रीकरण केल्यानंतर भारतीय अर्थव्यवस्थेवर झालेल्या परिणामाबद्दल कोणताही अभ्यास सरकारकडून प्रकाशित झालेला नाही.
केंद्रीय अर्थ राज्यमंत्री पंकज चौधरी यांनी आज राज्यसभेत विचारल्या गेलेल्या प्रश्नांच्या लेखी उत्तरात ही माहिती दिली. भारतीय रिझर्व बँकेने या संदर्भात काही निरीक्षणे प्रसिद्ध केली आहेत, ती बँकेच्या संकेतस्थळावर बघता येईल असे मंत्र्यांनी सांगितले.
ठराविक बँक नोट  ना असलेला वैधानिक दर्जा 8 नोव्हेंबर 2016 ला काढला त्यातून काळ्या पैशाचा शोध, करसंकलन आणि कर आकारणीचा पाया रुंदावणे साध्य झाले.
नोव्हेंबर 2016 ते मार्च 2017 पर्यंत प्राप्तिकर विभागाने शोधमोहिमा राबवून जवळपास 900 ठिकाणांहून अवैधरित्या जमा केलेले 900 कोटी रुपये हस्तगत केले. त्यामध्ये 636 कोटी रुपयांची रोख रक्कम होती. त्याशिवाय, जाहीर न केलेले ₹7,961 कोटींचे बेहिशेबी उत्पन्नही यानंतर जाहीर करण्यात आले.
कर आकारणीमध्ये लक्षणीय सुधारणा झाल्यामुळे पैसा वैध प्रवाहात आला.
आर्थिक वर्ष 2017-18 मध्ये एकूण प्रत्यक्ष कर संकलनात आर्थिक वर्ष 2016-17 च्या पेक्षा अठरा टक्के वाढ झाली. त्या आधीच्या सात आर्थिक वर्षातील ही सर्वाधिक वाढ होती.
2017- 18 मध्ये वैयक्तिक प्राप्तिकर  आगावू करसंकलन 23.4% ने वाढले आणि स्वमूल्यांकन केलेला वैयक्तिक आयकर 2016- 17 या आर्थिक वर्षापेक्षा 29.2% नी वाढला.
आर्थिक वर्ष 2017 18 मध्ये आयकर विभागाकडे आलेल्या आयकर परताव्यांची संख्या आर्थिक वर्ष 2017 18 पेक्षा 25% ने वाढली. हा त्या आधीच्या पाच वर्षातील सर्वोच्च आकडा होता.
नवीन इन्कम टॅक्स परताव्याची संख्या एक कोटी सात लाख झाली. ही संख्या आर्थिक वर्ष 2016- 17 मध्ये 85.51 लाख होती. आधीच्या वर्षात नवीन परतावा भरणाऱ्यांची संख्या 50 ते 66 लाख एवढी होती.
कॉर्पोरेट करदात्यांनी भरलेल्या परताव्यांच्या संख्येत 17.2% नी वाढ झाली. ही वाढ आर्थिक वर्ष 2016- 17 मधील तीन टक्के वाढीपेक्षा किंवा आर्थिक वर्ष 2015 -16 मधील 3.5% वाढीपेक्षा पाचपटीने जास्त होती.
R.Aghor/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133
पंतप्रधान कार्यालय
शिक्षण मंत्रालयाचा उपक्रम असलेल्या जी 20 जनभागीदारी कार्यक्रमातील विक्रमी लोकसहभागाबद्दल पंतप्रधानांनी केले कौतुक
शिक्षण मंत्रालयाचा उपक्रम असलेल्या जी 20 जनभागीदारी कार्यक्रमातील विक्रमी लोकसहभागाबद्दल पंतप्रधान नरेंद्र मोदी यांनी कौतुक केले आहे.
भारताच्या ही 20 अध्यक्षतेचा केंद्रबिंदू म्हणून, शिक्षण मंत्रालय विशेषत: संमिश्र शिक्षणाच्या संदर्भात, ''मूलभूत साक्षरता आणि संख्याज्ञान सुनिश्चित करणे ” या संकल्पनेचा प्रचार आणि समर्थन करण्याच्या उद्देशाने अनेक उपक्रम आणि कार्यक्रम आयोजित करत आहे.
विद्यार्थी, शिक्षक आणि समुदायातील सदस्यांसह 1.5 कोटींपेक्षा जास्त व्यक्ती आतापर्यंत या उपक्रमात उत्साहाने सहभागी झाल्या आहेत.
शिक्षण मंत्रालयाच्या ट्विट शृंखलेला प्रतिसाद देताना, पंतप्रधानांनी ट्विट केले;
“या विक्रमी सहभागाने रोमांचित झालो. सर्वसमावेशक आणि शाश्वत भविष्यासाठी आपला सामायिक दृष्टीकोन यामुळे अधिक बळकट होतो. ज्यांनी यात भाग घेतला आणि भारताच्या जी -20 अध्यक्षपदाला बळ दिले, त्या सर्वांचे अभिनंदन.
आरोग्य आणि कुटुंब कल्याण मंत्रालय
रुग्ण बरे होण्याचा दर जवळपास 68 टक्क्याच्या नवीन उच्च स्तरावर
मृत्यू दरात निरंतर घट होऊन आज झाला 2.05%
नवी दिल्ली, 7 ऑगस्ट 2020
कोविड-19 च्या रुग्णांच्या बरे होण्याच्या दरात सतत होणारी वृद्धी आणि जागतिक परिस्थितीच्या तुलनेत भारतातील कमी मृत्यू दर या दोन महत्वपूर्ण कामगिरींसोबत भारत कोविड-19 व्यवस्थापनाच्या मार्गावर आगेकूच करत आहे. भारतात रुग्ण बरे होण्याचा दर सुमारे 68% तर मृत्यू दर 2.05% या नवीन पातळीवर पोहचल्याने कोविड-19 रुग्णांचे मृत्यूचे प्रमाण कमी झाल्याचे सुनिश्चित झाले आहे. या दोन महत्वपूर्ण कामगिरींमुळे भारतात बरे झालेल्या रूग्णांची संख्या आणि सक्रिय रुग्णांमधील फरक  वाढला आहे.
गेल्या 24 तासात कोविड-19 चे 49,769 रुग्ण बरे झाल्याने कोविड-19 च्या बरे झालेल्या एकूण रुग्णांचा आकडा 13,78,105 वर पोहोचला आहे.
रुग्णालयाच्या पायाभूत सुविधांचा विस्तार आणि केंद्राने जारी केलेल्या क्लिनिकल ट्रीटमेंट प्रोटोकॉलमध्ये समाविष्ट असलेल्या स्टँडर्ड ऑफ केअरच्या माध्यमातून रुग्णालयात दाखल झालेल्या रूग्णांवर कार्यक्षम उपचार करण्यावर भर दिला गेला आहे. गेल्या दोन आठवड्यात सरासरी दररोज रुग्ण बरे  होण्याच्या संख्येत वाढ होऊन ती 26000 वरून 44000 झाली आहे.
केंद्र आणि राज्य / केंद्रशासित प्रदेश सरकारने केलेल्या केंद्रित आणि समन्वित नियंत्रित निरंतर प्रयत्न, व्यापक चाचणीयांच्यासह पर्यवेक्षित विलगीकरण आणि प्रभावी उपचार यामुळे सक्रिय रुग्णांच्या टक्केवारीतील घट झाली असून बरे होणाऱ्या रुग्णांच्या संख्येत वृद्धी झाली आहे.
दररोज बरे होणाऱ्या रुग्णांच्या प्रमाणात लक्षणीय आणि निरंतर वृद्धी होत आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ आणि @MoHFW_INDIA
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]inआणि इतर शंका/समस्यांसाठी ईमेल आयडी- ncov2019[at]gov[dot]in आणि @CovidIndiaSeva .
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे https://www.mohfw.gov.in/pdf/coronvavirushelplinenumber.pdf.
U.Ujgare/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
पाटणा येथे सार्वजनिक वाहतूक आणि संपर्क व्यवस्थेला चालना
पाटणा मेट्रो रेल्वे प्रकल्पाच्या दानापूर -मिठापूर आणि पाटणा रेल्वे स्थानक-न्यू आयएसबीटी कॉरिडॉरला मंजुरी
नवी दिल्ली, 13 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने पाटणा मेट्रो रेल्वे प्रकल्पाच्या दानापूर-मिठापूर आणि पाटणा रेल्वे स्थानक-न्यू आयएसबीटी कॉरिडॉरला मंजुरी दिली आहे. यासाठी 13365.77 कोटी रुपये अंदाजे खर्च येणार आहे.
प्रकल्पाचा तपशील-
पाच वर्षात प्रकल्प पूर्ण केला जाईल.
दानापूर छावणी ते मिठापूर कॉरिडॉर शहराच्या मध्यवर्ती भागातून जाईल आणि राजा बाजार, सचिवालय, उच्च न्यायालय, विधी विद्यापीठ रेल्वे स्थानकाला जोडले जाईल.
पाटणा जंक्शन ते आयएसबीटी मार्गिका गांधी मैदान, पाटणा विद्यापीठ, राजेंद्र नगर , महात्मा गांधी सेतू ,आयएसबीटी या भागांना जोडेल.
या मेट्रोमुळे नागरिकांना, औद्योगिक कर्मचाऱ्यांना, पर्यटकांना, प्रवाशांना [पर्यावरणस्नेही आणि शाश्वत सार्वजनिक वाहतूक व्यवस्था उपलब्ध होईल.
पाटणा मेट्रो प्रकल्पाची वैशिष्ट्ये
दानापूर -मिठापूर कॉरिडॉरची लांबी 16.94 किमी आहे . यातील 11.20 किमी भुयारी असेल तर 5.48 किमी उन्नत मार्ग असेल. यावर 11 स्थानके असतील.
पाटणा जंक्शन ते आयएसबीटी कॉरिडॉरची लांबी 14.45 किमी असेल. यापैकी 9.9 किमी उन्नत तर 4.55 किमी भुयारी असेल. यावर 12 स्थानके असतील.
पाटणाच्या 26.23 लाख लोकसंख्येला या मेट्रो प्रकल्पाचा प्रत्यक्ष वा अप्रत्यक्ष लाभ होईल.
N.Sapre/S.Kane/P.Kor
(Visitor Counter : 47
गृह मंत्रालय
केंद्रीय गृह आणि सहकार मंत्री अमित शाह शुक्रवार 18 ऑगस्ट 2023 रोजी ग्रेटर नॉयडा येथील केंद्रीय राखीव पोलीस दल, सी आर पी एफ समूह केंद्रात 4 कोटीवे रोप लावणार आहेत
गृहमंत्र्यांच्या हस्ते सी आर पी एफ च्या 8 वेगवेगळ्या प्रांगणांमध्ये विविध प्रकारच्या 15 भव्य इमारतींचे इलेक्ट्रॉनिक पद्धतीने उद्घाटनही होणार आहे
नवी दिल्ली, 17 ऑगस्ट 2023
केंद्रीय गृह आणि सहकार मंत्री अमित शाह शुक्रवार 18 ऑगस्ट 2023 रोजी ग्रेटर नॉयडा येथील केंद्रीय राखीव पोलीस दल, सी आर पी एफ समूह केंद्रात 4 कोटीवे रोप लावणार आहेत. गृहमंत्र्यांच्या हस्ते सी आर पी एफ च्या 8 वेगवेगळ्या प्रांगणांमध्ये विविध प्रकारच्या 15 भव्य इमारतींचे इलेक्ट्रॉनिक पद्धतीने उद्घाटनही होणार आहे. केंद्रीय गृहमंत्री अमित शाह यांच्या हस्ते 12 जुलै 2020 रोजी या विशाल, मानवीय आणि अशा प्रकारच्या एकमेवाद्वितीय राष्ट्रव्यापी वृक्षारोपण अभियानाचा प्रारंभ झाला होता.
पंतप्रधान नरेंद्र मोदी यांच्या दूरदृष्टीने प्रेरणा घेऊन केंद्रीय गृह आणि सहकार मंत्री अमित शाह यांच्या नेतृत्वाखाली, केंद्रीय सशस्त्र पोलीस दलाने  2020 ते 2022 या तीन वर्षांच्या कालावधीत देशभरात एकत्रितपणे 3.55 कोटीपेक्षा जास्त रोपांची लागवड केली आहे. या वृक्षारोपण मोहिमेमध्ये संपूर्ण देशभरात वर्ष 2023 मध्ये 1.37 कोटी रोपे लावण्याचे सीएपीएफचे एकत्रित लक्ष्य असून एकूण 5 कोटी रोपांची लागवड करण्याचे उद्दिष्ट आहे, या उपक्रमामुळे राष्ट्राच्या एकत्रित रीत्या केल्या जाणाऱ्या पर्यावरण संरक्षण प्रयत्नांमध्ये सीएपीएफचे योगदान उल्लेखनीय ठरेल. हे आपल्या पृथ्वी मातेप्रति खऱ्या कृतज्ञतेचे प्रतीक देखील असेल.
विशिष्ट क्षेत्रात लागवड करावयाच्या योग्य प्रजातींचे वेळापत्रक तयार करण्यात आले असून त्यावर देखरेख ठेवण्यासाठी एका नोडल अधिकाऱ्याची नियुक्ती करण्यात आली आहे. यामधील किमान अर्ध्या प्रकारची रोपे ही देशी - स्थानिक असावीत आणि संपूर्ण वृक्षारोपण मोहिमेत निम्म्याहून अधिक प्रमाणत 100 वर्षांहून अधिक आयुर्मान असणाऱ्या दीर्घायुषी रोपांची लागवड करण्याचा निर्णय घेण्यात आला आहे. याशिवाय औषधी आणि पर्यावरणपूरक झाडांना प्राधान्य दिले जाईल, याची काळजी घेण्यात आली.S.Patil/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 42
संरक्षण मंत्रालय
‘पिनाक’ क्षेपणास्त्राची यशस्वी चाचणी
नवी दिल्ली, 20 डिसेंबर 2019
डीआरडीओ म्हणजेच संरक्षण, संशोधन आणि विकास संघटनेने आज ओदिशातल्या चंडीपूर येथे सकाळी 11 वाजता ‘पिनाक’ या क्षेपणास्त्राची दुसरी यशस्वी चाचणी घेतली. काल 75 किलोमीटर्सच्या टप्प्यापर्यंत या क्षेपणास्त्राची पहिली चाचणी घेण्यात आली होती. तर आज 20 किलोमीटर्सच्या टप्प्यापर्यंतच्या लक्ष्यावर 60 सेकंदाच्या अंतराने दोनदा चाचणी करण्यात आली.
‘पिनाक एम के-II’ रॉकेट हे दिशादर्शक आणि नियंत्रण तसेच मार्गदर्शक व्यवस्थेने युक्त असलेले क्षेपणास्त्र आहे. अचूक लक्ष्यभेद तसेच माऱ्याचा टप्पा वाढवण्यासाठी यात सुधारणा करण्यात आली आहे. या क्षेपणास्त्राला आयआरएनएसएस या दिशादर्शक उपग्रह प्रणालीशी जोडले असून, त्याद्वारे त्याला मार्गदर्शन मिळू शकेल.
आज झालेल्या चाचणीत ‘पिनाक’ने सर्व कसोट्या यशस्वीपणे पार पाडल्या.
B.Gokhale/S.Kane/D.Rane
(Visitor Counter : 264
आर्थिक व्यवहार विषयक मंत्रिमंडळ समिती
प्रधानमंत्री कृषी सिंचाई योजनेअंतर्गत नाबार्डला सूक्ष्मसिंचनासाठी निधी देण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 16 मे 2018
पंतप्रधान नरेंद्र मोदी यांच्या अध्यक्षतेखाली आज झालेल्या मंत्रिमंडळाच्या अर्थविषयक समितीच्या बैठकीत प्रधानमंत्री कृषी सिंचाई योजनेअंतर्गत 5000 कोटी रुपयांचा निधी नाबार्डला सूक्ष्मसिंचनासाठी देण्याच्या प्रस्तावाला मंजुरी देण्यात आली.
या योजनेअंतर्गत, 2018 -19 या वर्षात 2000 कोटी रुपये निधी वापरला जाईल तर 2019-20 या वर्षात 3000 कोटी रुपये निधी उपयोगात आणला जाईल. राज्यांच्या गरजेनुसार नाबार्ड हे पैसे त्यांना कर्ज स्वरूपात देईल. ही रक्कम राज्यांना 7 वर्षात फेडावी लागेल.
सूक्ष्मसिंचनासाठी कर्ज देतांना व्याजदर 3 टक्के असेल. प्रधानमंत्री कृषी सिंचाई योजनेच्या मार्गदर्शक तत्वात सुधारणा करुन, ही रक्कम त्यात विनियोजित केली जाईल.
प्रधानमंत्री कृषी सिंचाई योजनेअंतर्गत निश्चित करण्यात आलेल्या पर ड्रोप मोअर क्रॉप उद्दिष्टाला या निधीमुळे चालना आणि गती मिळेल.
सूक्ष्मसिंचनातील अधिक गुंतवणूकीमुळे 10 लाख हेक्टर परिसरावर सूक्ष्मसिंचनाचे क्लस्टर तयार करता येतील.
विविधृ राज्ये सूक्ष्मसिंचन क्षेत्रात अनेक उपक्रम राबवत आहेत.त्यांच्या या उपक्रमांना या निधीमुळे आर्थिक पाठबळ मिळेल. तसेच, 14व्या वित्तआयोगात निश्चित करण्यात आलेल्या उद्दिष्टानुसार, सूक्ष्मसिंचन करणे शक्य होईल.
या निधी अंतर्गत राज्य सरकारे खाजगी भागीदारीतूनही प्रकल्प राबवू शकतील. हा निधी देशभरातील सूक्ष्म सिंचन प्रकल्पांसाठी देण्यात आलेला आहे. सूक्ष्मसिंचन प्रकल्पाच्या अंमलबजावणीत जी राज्ये मागे आहेत, त्यांना या निधीचा लाभ घेता येईल.
N.Sapre/R.Aghor/D.Rane
(Visitor Counter : 100